સમાજના સાથ અને સહયોગથી નરેદ્ર કોચ રશિદ સાથે શ્રીલંકામાં ટી-ટ્વેન્ટી રમવા માટે ગયો હતો. અને નરેદ્રએ શ્રીલંકામાં પોતાની ટીમ માટે અણનમ રહી ટીમને મેચ જીતાડી હતી. મેચ જીત્યા બાદ ઉત્સાહ અને ઉમંગમાં સૌ ક્રિકટરો હોટલમાં પરત ફર્યા હતા. જેમાં નરેદ્ર અને તેના અન્ય સાથી મિત્રો હોટલના સ્વિમીંગ પુલમાં ન્હાવા માટે ગયો હતો ત્યારે અચાનક નરેદ્ર પાણીમાં ડૂબી જતા તેનું મોત નિપજ્યું હતું. તો આ બનાવની જાણ કોચ રશિદે નરેદ્રના પરિવારને કરી હતી. એકાએક પુત્રના મોતના સમાચાર સાંભળી સમગ્ર પરિવાર ભાંગી પડયો હતો.